### Beslutningstema

Kommunalbestyrelsen skal godkende de valgte kandidater og personlige suppleanter til Folkeoplysningsudvalget for valgperioden 2022-2025.

### Historik

Den 26. januar 2022 udpegede Kommunalbestyrelsen 3 medlemmer til Folkeoplysningsudvalget for valgperioden 2022-2025.

### Sagsfremstilling

Den 21. marts 2022 blev der afholdt valg af foreningsrepræsentanter og personlige suppleanter til Folkeoplysningsudvalget.

De folkeoplysende foreninger skulle vælge 12 kandidater og 12 personlige suppleanter til udvalget indenfor fire områder.

* 5 kandidater og 5 personlige suppleanter for idrætsforeninger
* 3 kandidater og 3 personlige suppleanter for uniformerede korps, politiske og religiøse foreninger
* 3 kandidater og 3 personlige suppleanter for voksenundervisning
* 1 kandidat og 1 personlig suppleant for idébestemt børne- og ungdomsarbejde, øvrige foreninger og handicapforeninger.

Til valget blev der i enighed valgt følgende:

* 5 kandidater og 3 personlige suppleanter for idrætsforeninger
* 3 kandidater og 3 personlige suppleanter for uniformerede korps, politiske og religiøse foreninger
* 2 kandidater og 1 personlig suppleant for voksenundervisning
* 1 kandidat og 1 personlig suppleant for idébestemt børne- og ungdomsarbejde, øvrige foreninger og handicapforeninger.

De folkeoplysende foreninger kan indstille kandidater og suppleanter til de ledige positioner op til 7 dage efter valget med deadline den 28. marts 2022.

Der er efter valget kommet indstilling fra [adresse], at Anette Madsen indstilles som personlig suppleant for Liva Lund.

Der mangler derfor 1 kandidat og 2 personlige suppleanter til voksenundervisning, og 1 personlig suppleant til idrætsforeninger.

Jf. § 2, stk. 6 i Regler for valg til Folkeoplysningsudvalget, vælger Kommunalbestyrelsen dem, der er indstillet, og dem, der herudover skal vælges, hvis der ikke indkommer flere indstillinger fra de folkeoplysende foreninger inden den 28. marts.

Såfremt der ikke vælges en kandidat til voksenundervisning, så overholder Folkeoplysningsudvalget ikke egne vedtægter.

Forvaltningen foreslår derfor, at Folkeoplysningsudvalget reviderer sine vedtægter i denne valgperiode, til at blive mere fleksible fremadrettet, så der er mulighed for at imødekomme udviklingen på det frivillige folkeoplysende område.

### Vicekommunaldirektøren indstiller,

at de valgte kandidater og suppleanter valgt den 21. marts 2022 og de efterfølgende indstillede kandidater og suppleanter godkendes som medlemmer af Folkeoplysningsudvalget for valgperioden 2022-2025, og

at Folkeoplysningsudvalget skal revidere vedtægterne i denne valgperiode.

### Beslutning

Indstillingen godkendt.